L-Għaqda Dinjija tas-Saħħa ħeġġet li dawk li mhumiex imlaqqma għal kollox u li huma vulnerabbli għall-Covid-19, inklużi dawk li għandhom aktar minn 60 sena, biex ma jivvjaġġawx lejn pajjiżi fejn il-varjant Omicron qed jiddomina. L-Istati Uniti se jżidu t-testijiet tal-Covid-19 b'struttura aktar stretta fil-fruntieri għall-vjaġġaturi kollha, inkluż l-Amerikani li jirritornaw. Dan kollu fost tħassib dwar il-varjant Omicron. L-uffiċjali tal-Istati Uniti se jaraw li kull min jidħol fil-pajjiż jiġi ttestjat ġurnata qabel jitilgħu fuq it-titjiriet, irrispettivament mill-kors tat-tilqim tiegħu jew mill-pajjiż minn fejn ġejjin. L-uffiċjali tal-amministrazzjoni qed jikkunsidraw ukoll rekwiżit li l-vjaġġaturi kollha jerġgħu jiġu ttestjati fi żmien tlieta sa ħamest ijiem mill-wasla tagħhom. Bħalissa dawk li huma mlaqqma għal kollox jistgħu jippreżentaw test li sar fi żmien tlett ijiem mit-tluq abbord. Il-kap tal-aġenzija medika tal-Unjoni Ewropea qal ilbieraħ li se tieħu sa ġimagħtejn biex ikun hemm indikazzjoni dwar jekk il-vaċċini preżenti tal-Covid-19 hux b'saħħithom biżżejjed kontra l-varjant Omicron. Tibdil fl-ivjaġġar qed isir partikolarment fil-Kanada, Ġappun, Ġreċja, Hong Kong, Indonesja u anke Singapor. Hemm diversi nazzjonijiet b'rati għoljin ta' tilqim jissieltu biex iżommu n-numri ta' infezzjonijiet milli jiżdiedu aktar u jipprevjenu d-domanda għas-servizzi tas-saħħa milli tiżdied. Il-gvernijiet, partikolarment fl-Ewropa tal-Punent, diġà introduċew mill-ġdid l-ilbies obbligatorju tal-maskra, miżuri ta' distanza soċjali, curfews u anke lockdowns. In-negozji f'dawn il-pajjiżi jinsabu mħassba rigward is-sitwazzjoni għall-festi tal-Milied u l-ewwel tas-sena. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. "Iddispjaċuta Li Kont Biss Ftit Jiem Bogħod Milli Nesperjenza Opportunità Unika F'Ħajti..." - Kuraġġ Maria Cini! Tabiba Tiżvela Dwar Is-Sintomi Ewlenin Tal-Varjant Tal-Covid-19 Omicron Frodi Mill-Kont Bankarju Ta' Diversi Klijenti B'Wieħed Mis-Suspettati Ex-Manager Ta' Bank F'Malta "Ħalliet Din Id-Dinja Llum Fl-Età Ta' 102. Mrs Tabone Tibqa' Magħrufa Għall-Kontribut Qawwi Li Tat Fil-Qasam Edukattiv Fiż-Żejtun"